Sedgemoor

Sedgemoor er et administrativt distrikt i Somerset, England. Administrasjonssenteret er Bridgwater.

Området er lavtliggende, nær havnivået, mellom Quantock og Mendip Hills. Historisk sett har det stort sett bestått av myrlandskap, men er nå i noe større grad drenert og utbygget. Mesteparten av Somerset Levels ligger i distriktet.

Verdens eldste kjente konstruerte veistrekning, Sweet Track fra neolittisk tid, ligger i distriktet. 

Slaget ved Sedgemoor i 1685, som ofte feilaktig omtales som det siste slaget på engelsk jord (slaget ved Preston sto i 1715), ble utkjempet nær Bridgwater.

Steder i distriktet

Bridgwater, Burnham on Sea
North Petherton
Puriton
Westonzoyland

Eksterne lenker 
 

Distrikter i Sørvest-England
Somerset